- विशाल इलेवन का कब्जा - Amar Ujala Hindi News
विशाल इलेवन का कब्जा
{"_id":"27-25613","slug":"Jammu-25613-27","type":"story","status":"publish","title_hn":" \u0935\u093f\u0936\u093e\u0932 \u0907\u0932\u0947\u0935\u0928 \u0915\u093e \u0915\u092c\u094d\u091c\u093e","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
जम्मू। एमए स्टेडियम में हुई ईद दिवाली मिलन कप ट्वंटी-20 क्रिकेट टूर्नामेंट 2012 का खिताब विशाल क्रिकेट इलेवन ने जीत अभियान को जारी रखते हुए अपने नाम कर लिया। खिताबी भिड़ंत में टीम के खिलाड़ियों ने जेकेपी इलेवन को चार विकेट से मात देकर जीत दर्ज की। चैंपियनशिप में हरफनमौला प्रदर्शन के लिए जेकेपी इलेवन के राजेश गिल को सर्वाधिक 265 स्कोर के साथ 12 विकेट लेने पर मैन आफ द सीरीज के पुरस्कार से नवाजा। खिताबी मुकाबले में विजेता टीम के साहिल भलवाल को मैन आफ द मैच का पुरस्कार मिला। जम्मू-कश्मीर पुलिस विभाग और सिमुल साफ्टवेयर के सहयोग से करवाई गई इस चैंपियनशिप में बारह टीमों के खिलाड़ियों ने शिरकत कर प्रतिभा का शानदार प्रदर्शन किया।
खिताबी मुकाबले में टास जीतकर पहले बल्लेबाजी करते हुए जेकेपी इलेवन ने 17.5 ओवर में 98 रनों का आसान का स्कोर खड़ा किया। अपेक्षा के विपरीत टीम की ओर से कोई भी बल्लेबाज कमाल दिखाने में कामयाब नहीं हो सका। फारूक और जतिन ने सर्वाधिक 16 और 15 रनों का योगदान दिया। विशाल क्लब की ओर से शाशू ने तीन बल्लेबाजों को बाहर का रास्ता दिखाया। साहिल भलवाल ने दो और बंसी लाल ने एक विकेट चटकाया। इसके जवाब में विशाल क्रिकेट क्लब ने 19.1 ओवर में छह विकेट गंवाकर जीत दर्ज कर ली।
जेकेपी इलेवन की ओर से दिलबाग ने तीन, शमशेर और सुनील ने एक-एक विकेट चटकाया। चैंपियनशिप में बेहतरीन प्रदर्शन के लिए सिमुला इलेवन के अतुल शर्मा को सर्वश्रेष्ठ बल्लेबाज, ईशर क्रिकेट क्लब के विश्वजीत सिंह और पवित सिंह को सामूहिक सर्वश्रेष्ठ गेंदबाजी ट्राफी, विशाल क्रिकेट क्लब के बंसी लाल को 246 स्कोर और 11 विकेट लेने पर वैल्यूएवल प्लेयर का पुरस्कार दिया गया। समापन समारोह में आईजीपी दिलबाग सिंह ने रंगारंग प्रस्तुतियों के लिए म्यूजिक पार्टी और गायकों के लिए पुरस्कार देने की घोषणा की।